Diari Oficial de la Generalitat Valenciana


Sumari del DOGV 397, del 27-06-1986 (1986/806601)

ORDRE de 30 d'abril de 1986, de la Conselleria de Cultura, Educació i Ciència, sobre Planificació de l'Educació Especial i Experimentació de la Integració Educativa en els Centres Escolars del Sistema Ordinari per al curs 86/87 en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   397

Data del DOGV
:   27-06-1986

Secció del DOGV
:   ALTRES DISPOSICIONS

Número del document
:   1986/806601


Data del document
:   30-04-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 30 d'abril de 1986, de la Conselleria de Cultura, Educació i Ciència, sobre Planificació de l'Educació Especial i Experimentació de la Integració Educativa en els Centres Escolars del Sistema Ordinari per al curs 86/87 en l'àmbit de la Comunitat Valenciana.  
El Reial Decret 334/1985 de 6 de març d'Ordenació de l'Educació Especial, estableix en l'article segon l'obligació d'escolaritzar en els centres ordinaris, sempre que siga possible, els alumnes afectats per deficiències físiques, sensorials o psíquiques o per inadaptacions; i en aquest sentit orienta el contingut de la resta de l'articulat, establint-hi previsions perquè la integració puga dar-se a terme amb les degudes garanties.   
Així, l'esmentat Reial Decret en la Disposició Final Segona preveu que el que s'hi estableix es duga a terme gradualment al llarg de 8 anys, en funció, si s'escau, de les disponibilitats pressupostàries, estableix un calendari d'aplicació, i ordena a les Administracions Educatives que adopten les mesures que estimen oportunes en ordre a la realització d'una planificació de l'Educació Especial a partir del curs 85/86 i iniciar la integració educativa d'alumnes amb deficiències en centres ordinaris complets.   
Igualment estableix els criteris de selecció de centres ordinaris que realitzen la integració educativa, i tot això amb caràcter experimental que haurà de ser revisat i actualitzat si s'escau.   
D'altra banda, encara que a la Comunitat Valenciana s'estiga aplicant la integració educativa en el sistema ordinari per la via de dotació de professorat de suport d'Educació Especial, sembla convenient a més, iniciar una altra via d'integració educativa amb la selecció de centres que amb caràcter experimental escolaritzen alumnes afectats per deficiències físiques, psíquiques, sensorials o per inadaptacions.   
En virtut d'això i d'acord amb l'apartat B de l'Annex del Reial Decret 2093/1983 de 28 de juliol, sobre Traspàs de Funcions i Serveis de l'Administració de l'Estat a la Comunitat Valenciana en matèria d'Educació,   
ORDENE:  
Primer  
Per tal de donar compliment al que estableix la Disposició Final Segona del Reial Decret 334/85 d'Ordenació de l'Educació Especial, els Serveis Territorials d'Educació realitzaran la planificació de l'Educació Especial per al curs 86/87 en l'àmbit de la seua competència, en base al número estimat de població que, previsiblement, puga precisar rebre atenció educativa especial en qualsevol de les formes o modalitats previstes en aquest Reial Decret.   
En aquest sentit es considerarà població escolar necessitada d'atenció educativa especial aquella que els Serveis Psicopedagògics Escolars determinen que no és susceptible d'educació ordinària i que necessita per la seua disminució o inadaptació una educació especial.   
Segon  
A l'efecte de la planificació esmentada i tenint en compte la gradualitat del procés, s'observaran els criteris següents:   
1. Escolaritzar alumnes amb necessitat de rebre atenció educativa especial que encara no han accedit al sistema educatiu, bé per no tenir l'edat legal, bé per no haver tingut l'oportunitat de fer-ho.   
2. Escolaritzar en centres ordinaris, que compten amb recursos d'educació especial, els alumnes que asistesquen a centres específics d'educació especial i que per les seues característiques personals puguen dur a terme el procés educatiu amb els suports i les adaptacions necessàries en aquests centres.   
3. Escolaritzar, en els centres ordinaris de nova creació, alumnes amb deficiències físiques, psíquiques o sensorials, en funció de la demanda social de la zona d'influència i que compten amb els recursos necessaris.   
4 L'escolarització en centres o unitats específiques d'educació especial, només es durà a terme quan per la gravetat, les característiques o circumstàncies de la disminució o inadaptació, l'alumne requeresca ajudes o adaptacions distintes o de major grau, a les que podrien proporcionar-se-li en els centres ordinaris, i durarà únicament el temps que la disminució o inadaptació faça impossible la integració.   
5. Sectoritzar convenientment l'oferta de llocs escolars per tal d'aconseguir l'optimització dels recursos disponibles.   
6. Racionalitzar les plantilles dels centres específics d'educació especial amb la finalitat que, garantits els serveis i els tractaments bàsics per als alumnes escolaritzats en aquests, els recursos puguen derivar-se als centres del sistema ordinari o puguen també prestar serveis amb caràcter ambulatori als alumnes del sistema ordinari amb necessitats especials   
7. Donar prioritat a la creació d'unitats d'educació especialo a la dotació de professors de suport d'educació especial per a garantir el reforç pedagògic en els termes establerts en l'article 13 del Reial Decret en els centres ordinaris de caràcter comarcal, els de major número d'unitats d'EGB i ràtios elevades, o en aquells centres de característiques singulars.   
8. Estableixer equips intinerants d'un o diversos mestres, per a garantir l'atenció educativa especial en les zones depoblació dispersa o per a atendre necessitats específiques. Aquests mestres coordinaran l'activitat amb els membres del Servei Psico-pedagògic Escolar de la zona i hi estaranadscrits.   
Tercer  
Per tal de planificar la integració educativa podran sol·licitar la participació els centres, tant públics com privats, individualment o conjunta, i si s'escau els Consells Escolars Municipals quan afecten a tots o a part del centres de la localitat.   
Quart  
La sol·licitud, el projecte educatiu i la documentació complementària es presentaran en els Serveis Territorials d'Educació corresponents dins dels 30 dies següents a la publicació d'aquesta Ordre en el Diari Oficial de la Generalitat Valenciana.   
Cinqué  
Els sol·licitants presentaran la documentació següent:   
a) De caràcter general:   
1. Sol·licitud.   
2. Memòria descriptiva del centre o centres amb referència a:   
-Ubicació.   
-Procedència de l'alumnat.   
-Sector de població que atén.   
-Número i tipus d'unitats en funcionament.   
-Ràtio d'alumnes per unitat i nivells.   
-Mitjans humans amb què compta: Professorat, SPE, etc.   
-Situació administrativa del professorat i especialització d'aquest.   
-Recursos materials.   
-Instal·lacions.   
-Experiències d'integració realitzades.   
-Organització, línia pedagògica i metodològica del centre.   
-En el cas d'incloure's les guarderies -Escoles Infantils-, a més de l'anterior, l'edat de l'alumnat.   
3. Pla Educatiu d'Integració, sobre la base que haurà decomprometre's a escolaritzar en el curs 86/87, si esseleccionen, 2 alumnes amb deficiències físiques, sensorials o psíquiques per aula.  
4. Compromís de sotmetre's al seguiment que s'establirà de la seua experiència i a presentar una memòria avaladora de la integració realitzada a l'acabament de cada curs escolar començant pel curs 86/87.   
5. Informe del Consell Escolar Municipal, Acta de l'acord del Consell Escolar del Centre i acta de l'acord del Claustre de Professors.   
b) De caràcter específic:   
1. En el supòsit de centre privat es farà constar el tipus de concert educatiu subscrit amb l'Administració Educativa.   
2. Quan el projecte d'integració es planifique per ser dut a terme conjuntament:   
a) Per tots o part dels centres d'una localitat: la proposta, subscrita per tots els centres, serà presentada en la seua representació pel Consell Escolar Municipal.   
b) Per dos o més centres: la proposta, subscrita pertots els centres, serà presentada pel de major nombre d'unitats, i en cas d'igualtat pel de major antiguitat de creació o d'autorització.   
sisé  
Per a l'adequada planificació de la integració educativa, els Serveis Territorials d'Educació articularan aquesta en funció dels projectes disponibles, tenint en compte els criteris següents:   
a) La conveniència de no integrar en la mateixa aula alumnes que necessiten atencions educatives, substancialment diferents ja de caràcter pedagògic, ja d'atenció o d'altra mena.   
b) La necessitat que els centres en què s'integren els alumnes amb determinades deficiències no tinguen barreres arquitectòniques ni obstacles d'un altre tipus que dificulten el procés; o que si les tenen no oferesquen dificultats greus per a eliminar-los en el moment escaient.   
c) La conveniència de donar prioritat als projectes que:   
1. Presenten els centres que tenen definida una línia educativa, una organització i una metodologia de treball renovadora.   
2. Articulen el procés de tots o part del centres públics i concertats de la localitat, zona, districte o comarca.   
3. Articulen el projecte amb la integració d'alumnes en les Escoles Infantils -guarderies- Públiques i en les gestionades pels Ajuntaments   
4. Hi incloguen la integració d'alumnes que estan escolaritzats en centres específics d'educació especial i que per les seues característiques personals puguen dur a terme el seu procés educatiu amb els suports i les adaptacions necessàries.   
5. Hi impliquen la integració d'alumnes en Instituts de Formació Professional.   
6. Garantesquen l'assistència tècnica d'un Servei Psicopedagògic escolar per a la valoració, el seguiment de l'alumnat i l'orientació de pares i professorat.   
7. Hi programen accions per tal de sensibilitzar, afavorir i despertar actituds positives cap a la integració en pares, professorat i d'altres sectors socials   
d) La integració s'iniciarà en Pre-escolar i cicle inicial i es tindrà en compte que haurà d'assegurar, d'una banda, la prossecució d'aquesta en cursos successius fins que es complete el període d'educació bàsica i, d'altra, la renovació i reiniciació de la integració en cursos successius mitjançant l'admissió en cada un d'aquest de nous alumnes enpre-escolar i cicle inicial que igualment hauran decontinuar el seu procés educatiu en règim d'integració fins que acabe.   
e) El nombre de projectes serà limitat d'acord amb les disponibilitats pressupostàries; no obstant hauran d'haver-hi un per cada sector de població de cent milhabitants com a mínim..   
Seté  
Els Directors del Serveis Territorials, en el termini màxim de 30 dies comptats a partir de la finalització de la presentació de sol·licituds per part dels centres enviaran a la Direcció General d'Educació Bàsica i Ensenyaments Especials:   
1 La Planificació Territorial de l'Educació Especial per al curs 86/87, referida tant a la que haja de dar-se a terme en centres o unitats específiques com en règim d'integració.   
2. Informe-proposta de projectes d'integració, per ordre deprioritat, incloent-hi, si s'escau, les modificacions que hauràn d'introduir-se en els projectes presentats pels Centres i la conformitat d'aquests.   
Vuité  
1. A l'efecte del que preveu l'articulat d'aquesta Ordre, en cada Servei Territorial d'Educació es constituirà la Comissió Sectorial d'Educació Especial, dins dels 20 dies següents a la publicació d'aquesta Ordre, que serà presidida pel Director del Servei.   
2. Els vocals, designats pel Director del Servei Territorial d'Educació, seran els següents:   
a) El Secretari del Servei.   
b) Inspector en Cap d'Educació.   
c) Inspector d'Educació Especial.   
d) Un professor d'Educació Especial que preste serveis en un centre ordinari i siga membre del Seminari d'Educació Especial   
e) Un director de Centre Específic d'Educació Especial.   
f) Un professor d'EGB d'entre els professors dels Centres ordinaris que presten projectes d'Integració.   
g) Un coordinador de Servei Psico-pedagògic Escolar.   
h) Un Director de Centre de Professors.   
Hi farà de Secretari, amb veu i vot, el vocal més jove d'entre els indicats en els apartats d), e) i f).   
3. Seran funcions de la Comissió.   
a) Elaborar propostes de planificació de l'Educació Especial.   
b) Elaborar informe sobre els projectes presentats, proposant-ne l'ordre de prioritat.   
c) Proposar totes les modificacions que calguen als Projectes presentats per millorar-ne l'aplicació.   
d) El seguiment, la coordinació, i la valoració dels Projectes seleccionats.   
e) Elaborar la Memòria Anual.   
f) Qualsevol altra que se li puga assignar a l'efecte d'Educació Especial   
Nové  
La Direcció General d'Educació Bàsica i Ensenyaments Especials efectuarà la selecció definitiva dels centres de cada Servei Territorial tenint en compte l'informe de la Comissió i la proposta del Director del Servei Territorial corresponent en el termini dels 30 dies següents   
També i d'acord amb la planificació de l'Educació Especial reordenarà, si s'escau, els serveis i els recursos que hi han en l?àmbit de l'Educació Especial.   
Deu  
En qualsevol cas tots els centres els projectes dels quals siguen seleccionats comptaran amb les característiques singulars següents:   
1. Possibilitat de reduir a 25 alumnes per professor el nombre total d'alumnes de les unitats en què es realitze la integració.   
2. Atenció preferent del Serveis Psico-pedagògis Escolars.   
3. Organització de cursos i seminaris per tal de facilitar la formació del seu professorat quan calga.   
4. La dotació d'un professor de suport per cada 2 unitats d'Educació Pre-escolar i 8 d?Educació General Bàsica en el cas de centres públics.   
La inclusió d'un professor de suport dins del concert que es realitzarà en el cas dels centres privats.   
5. En el cas de centres públics, es garantirà l'estabilitat del professorat destinat a les unitats on es realitze el projecte d'integració aprovat, durant 3 anys almenys.   
6. La participació en el projecte d'integració seleccionat es considerarà mèrit docent.   
DISPOSICIONS FINALS  
Primera  
S'autoritza la Direcció General d'Educació Bàsica i Ensenyaments Especials per dictar les instruccions necessàries que milloren el desplegament d'aquesta Ordre.   
Segona  
Aquesta Ordre entrarà en vigor el dia de la publicació en el Diari Oficial de la Generalitat Valenciana.   
València, 30 d'abril de 1986.   
El Conseller de Cultura, Educació i Ciència,  
CEBRIA CISCAR I CASABAN